پەیام ئیبراھیم

پەیام ئیبراھیم عەبدولڕەحمان (١٩٧٩ لە سلێمانی، عێراق) خانمە نووسەر، میدیاکار و چاڵاکوانێکی کوردی بواری ئەدەبیاتی منداڵانە لە باشووری کوردستان. لە منداڵییەوە ھۆنراوەی نووسیوە و گرنگی بە بواری منداڵان دەدات و چیرۆک دەنووسێت، خاوەنی شەش پەرتووکی چاپکراوە بۆ منداڵان لە شێوەی چیرۆک. 

 ژیاننامە 
 ژیانی تایبەتی 
لە ساڵی ١٩٧٩ لە سلێمانی لە دایک بووە و ھەر لەوێش دەژی. خێزاندارە و دایکی چوار منداڵە، کە دوو کوڕ و دوو کچن. دەرچووی بەشی ژمێریارییە لە پەیمانگای تەکنیکی سلێمانی.

 ئەدەبیات 
پەیام ئیبراھیم لە زاری خۆیەوە دەڵێت: «لە ساڵی ٢٠١٠وە دەستم بە نووسین بۆ مناڵان کردووە، لە سەرەتادا تەنھا شیعرم دەنووسی، دواتر دەستم بە نووسینی چیرۆک و ڕۆمان بۆ مناڵ و نەوجەوانان کرد»

لە ساڵی ٢٠١٩وە سەرقاڵی نووسینی رۆمانی «نازیلێی مانگ و شازادەی خۆر»ە و یەکەم ژنی کوردە کە رۆمانی زانستی بۆ نەوجەوانان نووسیوە.

لە دوای ساڵانی ھەشتاکانی سەدەی ڕابردووەوە لە دوای عەزیزی مەلاڕەش و کاروان کاکەسوور، پەیام ئیبراھیم سێیەم کەسە ڕۆمانی زانستیی بۆ نەوجەوانان نووسیوە. پەیام دوو چیرۆکی لە کوردییەوە وەرگێڕدراون بۆ سەر زمانەکان، یەکێکیان بۆ سەر زمانی ئینگلیزی و یەکێکیش بۆ سەر زمانی نەرویچی.

 کارکردن 
 جێگری بەڕێوەبەری بەشی پەروەردە لە ڕێکخراوی ھۆس.
 بەرپرسی پەیوەندییەکانی ڕێکخراوی ھۆس.
 ئەندام و ڕاھێنەری ژینگە لە ڕێکخراوی سروشتیی کوردستان.
 ئەندامی ڕێخراوی نازی بێسەرپەرشتان بۆ منداڵانی بێلانە.
 سەرپەرشتیاری بەشی منداڵانە لە تەلەڤیزیۆنی پەروەردەیی و ھەر لەو کەناڵەش‌ دوو بەرنامە پێشکەش دەکات بە ناوەکانی: چیرۆک بۆ منداڵان و میوانداری.
 کارمەندی ڕادیۆی گەلی کوردستان.

 بەرھەمەکان 
 گفتوگۆی نێوان میوەکان (یەکەم چیرۆک - گۆڤاری خەندە)

بەرھەمە چاپکراوەکان:
 سمۆرەی میھرەبان (کۆمەڵە چیرۆک)
 قاپی خواردنەکەی یەسنا (کۆمەڵە چیرۆک)
  ئۆتیزمم ھاوکارم بە (کۆمەڵە چیرۆک)
 ددانی ورچە بچکۆڵەکەم (کۆمەڵە چیرۆک)
 نازیلێی مانگ و شازادەی خۆر (ڕۆمان)
 ٢١ تیشکی خۆری کوردستان (کۆمەڵە چیرۆک)

 سەرچاوەکان 

پۆل:خەڵکی سلێمانی
پۆل:کوردەکانی باشووری کوردستان
پۆل:نووسەرانی کورد
پۆل:لەدایکبووانی ١٩٧٩